Znanstvenici izradili genetski kod raka pluća i kože
Britanski znanstvenici otkrili su 30 tisuća mutacija u melanomu, vrst raka koja uzrokuje oko 75 posto svih smrtnih slučajeva raka kože 
Novo otkriće iz svijeta znanosti ocjenjuje se prijelomnim. Naime, britanski znanstvenici izradili su mapu čitavog genetskog koda dvije vrste raka – raka pluća i melanoma, raka kože. Svi tumori izazvani su promjenama DNK stanica. DNK nosi genetske informacije stanica, a te se informacije mijenjaju kada stanice postupno mutiraju od normalnih u abnormalne, a kasnije, tijekom vremena, u maligne. Znanstvenici kažu da bi otkriće genetskog koda različitih vrsta raka moglo spasiti milijune života. Testiranja krvi mogu dovesti do ranog otkrivanja raka, a tretmani mogu biti znano uspješniji. Liječnica Jeanny Aragon Ching, onokolog je Sveučilišne bolnice George Washington. Ona kaže da je novo otkriće korak naprijed ka razdoblju personalizirane medicine. "Sada se ide u tom smjeru, da za različite vrste raka imamo različite lijekove koji ciljaju na drugačije mutacije". Što više informacija liječnici imaju o tome kako se stanice raka razvijaju mogu preciznije prepisati tretman. Britanski znanstvenici otkrili su 30 tisuća mutacija u melanomu, vrst raka koja uzrokuje oko 75 posto svih smrtnih slučajeva raka kože. Oni su također pronašli 23 tisuće mutacija u maloj stanici raka pluća. No sve ove mutacije ne uzrokuju rak. " Uloga liječnika i znanstvenika je da otkriju koje od ovih mutacija vode ka nastanku raka". Znanstvenici će u konačnici biti u mogućnosti djelovati na stanice koje su započele mutaciju i spriječiti formiranje raka. No na taj dan još će se morati pričekati."Kao onkologu moj cilj je da jednog dana vidim da rak pretvorimo u kroničnu bolest, dakle u nešto što se može liječiti". Upravo kao što se visoki krvni tlak može kontrolirati lijekovima rak bi mogao postati bolest koja ne bi izazivala patnje s kojima se dovodi u vezu. Znanstvenici širom svijeta trenutno rade na katalogiziranju svih gena koji su mutirali u više vrsta raka, a u sklopu Međunarodnog konzorcija za genom raka. U Sjedinjenim Državama stručnjaci proučavaju rak mozga, jajnika i gušterače.